  Майя Бывальцева Евгений Мерзляков Сьӧлтаысь Геройёслы аллеяез – СССР-ысь Геройёслы но Быдӟым Атыкай оже пыриськемъёслы мемориалэз выльдыны Россилэн Кун Думаысьтыз «Единая Россия» фракцилэн кивалтӥсезлэн воштӥсез Андрей Исаев юрттоз. Со сярысь депутат объектэз учкемез бере журналистъёслы вераз. Мемориал выльдӥське. Со 1988-тӥ арын комсомолецъёсын но татысь мыло-кыдо адямиосын лэсьтэмын вал но Сьӧлта ёросысь потэм СССР-лэн Геройёсызлы но Быдӟым Атыкай оже пыриськемъёслы сӥземын Илья Корепанов, «Селтинское» муниципал кылдытэтлэн тӧроезАллея Сьӧлта ёросын вордскем куать ожгарчиослы сӥземын - СССР-ысь Геройёслы Николай Голдобинлы (1921-1957), Виталий Микрюковлы (1923-1945), Харлампий Русскихлы (1915-1975), Иван Репинлы )1917-2003), Михаил Карачевлы (1907-1958), озьы ик Слава орденлэн быдэс кавалерезлы Пётр Плетнёвлы (1891-1956). Азьвыл батыръёслэн бюстъёссы бетонлэсь лэсьтэмын вал. Аръёс ортчемъя соос шӧтэм луизы, арлы быдэ буяллязы ке но. Вормонлы 75 ар тырмон азьын Сьӧлта ёросын улӥсьёс «Инициативное бюджетирование» ӵектосэ пыриськизы. Отын вормыса, аллеяез выльдыны 1 миллион 300 сюрс манет басьтӥзы. Ёросын улӥсьёс валче вылысь 140 сюрс манет пала люказы, эшшо сомында ик ёросысь ужбергатӥсьёс сётӥзы. Но грантсы Николай Голдобинлэсь но Виталий Микрюковлэсь бюстсэс лэсьтыны, гранитлэсь инъет кылдытыны, брусчатка вӧлдыны гинэ тырмиз. Ужбергатӥсьёс фундаментлэн плитаез улэ векчиятэм из дунтэк висъязы, вуж бюстъёсты но инъетсэс утялтыны юрттӥзы, соосты Колесур гуртэ нуизы. Эшшо ньылезлэсь геройёслэсь бюстъёссэ лэсьтон но интывылэз умоятон понна Сьӧлтаос «Наша инициатива» ӵектосэ пырисько, йылпумъянъёс южтолэзьлэн шораз тодмо луозы. Отын вормизы ке, 1 миллион 350 сюрс манет утыны но малпанъёссэс быдэстыны быгатозы. Со сяна, ёросын улӥсьёс ватсаса 150 сюрс манет висъялозы, ужбергатӥсьёс – 50 сюрс манет. Аллеяез Быдӟым Атыкай ожын вормонлы 76 ар ар тырмонлы выльдыны малпало ни вал, но, Илья Корепановлэн кылъёсызъя, выль бюстъёсты куинь толэзь ӵоже лэсьтозы. Соин ик буре ваён интыез 2021-тӥ арын 22-тӥ инвожолы тупатъяны ужпум пуктӥзы.  Тодэ вайытом, 14 удмуртъёс сярысь мадёнъёс Быдӟым Атыкай ож аръёсы Россиысь финн-угор калыкъёслэн геройёссы сярысь книгае пыризы. Тегъёс: Мерлык Удмуртия АндрейИсаев синпелет тупатъянужъёс БыдӟымАтыкайож Сьӧлта  